คู่รักจีน วีนแตก บนแอร์เอเชีย สาดน้ำร้อน จนต้องบินกลับดอนเมือง
แอร์เอเชีย เที่ยวบิน กรุงเทพฯ-นานกิงเจอเหตุการณ์โกลาหล สองชายหญิง คู่รักชาวจีน วีนแตก แบบสุดๆ บนเครื่อง ถึงขั้นฝ่ายหญิงใช้น้ำร้อนที่ขอมากินมาม่า สาดใส่แอร์ ส่วนฝ่ายชายจีนขู่จะระเบิดเครื่องบิน จนนักบินต้องนำเครื่องกลับมาลงจอดที่ดอนเมือง และแจ้งตำรวจมาจับกุม,สำนักข่าวหนานฟางในประเทศจีน รายงานเกิดเหตุการณ์โกลาหลวุ่นวายขึ้นบนเครื่องบินโดยสารของสายการบินแอร์ เอเชีย เที่ยวบิน 9101 จากกรุงเทพฯ-เมืองนานกิง ประเทศจีน เมื่อที่ 12 ธ.ค. เมื่อมีผู้โดยสารชายหญิงชาวจีนสองคน ซึ่งเป็นคู่รักกันเกิดอาการโวยวาย จนถึงขั้น วีนแตก ใช้น้ำร้อนสาดใส่แอร์โฮสเตส จากนั้น ฝ่ายชายขู่จะระเบิดเครื่องบิน ส่วนฝ่ายหญิงขู่จะฆ่าตัวตาย จนทำให้นักบินต้องตัดสินใจนำเครื่องบินบินกลับมาลงจอดที่ท่าอากาศยานดอนเมือง กรุงเทพฯ เพื่อให้ชาวจีนทั้งสองได้สงบสติอารมณ์,จากการเปิดเผยของพยานหลายคนที่เดินทางมากับเที่ยวบินนี้ เล่าว่า ชาวจีนทั้งสองคน เริ่มส่งเสียงดังโวยวายตั้งแต่ขึ้นเครื่องบินมาแล้ว ด้วยความไม่พอใจที่ทั้งคู่ไม่ได้ที่นั่งบนเครื่องบินติดกัน อีกทั้งยังต้องแยกไม่ได้นั่งรวมกับคนอื่นๆ ในกรุ๊ปทัวร์เดียวกันด้วย จึงทำให้พนักงานต้อนรับบนเครื่องแก้ไขสถานการณ์ด้วยการจัดหาที่นั่งให้ทั้งสองนั่งติดกันได้ในที่สุด เพียงแต่ชาวจีนทั้งสองก็ยังคงบ่นเสียงดังเอะอะโวยวายไม่เลิก,ไม่เพียงเท่านั้น หลังจากเครื่องบินทะยานออกจากสนามบินดอนเมืองมาแล้ว ปรากฏว่า ฝ่ายหญิงต้องการกินบะหมี่กึ่งสำเร็จรูป จึงได้ขอน้ำร้อนจากแอร์โฮสเตส แต่แล้วเมื่อเธอได้รับน้ำร้อนมา กลับก่อเรื่องที่คาดไม่ถึง ด้วยการสาดน้ำร้อนใส่แอร์โฮสเตสหญิง จนทำให้เหตุการณ์ชุลมุนวุ่นวาย และระหว่างนั้น ฝ่ายชายกลับขู่จะระเบิดเครื่องบิน ส่วนหญิงคนนี้ก็ขู่จะฆ่าตัวตาย จึงทำให้ผู้โดยสารอื่นๆ ทนไม่ไหว เข้ามาช่วยระงับเหตุ และชายหญิงชาวจีนคู่นี้ก็ยอมสงบสติอารมณ์ลง ,ข่าวแจ้งว่า เหตุการณ์วุ่นวายดังกล่าว ทำให้นักบินตัดสินใจนำเครื่องบินกลับมาลงจอดที่สนามบินดอนเมือง และแจ้งตำรวจให้ขึ้นมาควบคุมตัวสองชายหญิงคู่นี้ลงไปจากเครื่องบิน ขณะที่ผู้โดยสารคนอื่นๆ พากันรุมด่าสองชายหญิงชาวจีนคู่นี้ที่ทำให้พวกเขาต้องมาเจอเหตุการณ์ที่ทำให้เสียเวลา อีกทั้งยังมีผู้โดยสารบางคนโพสต์ภาพเหตุการณ์บนเครื่องลงในโซเชียล มีเดีย จนก่อให้เกิดกระแสประณามสองชาวจีนคู่นี้อย่างหนัก,ขอขอบคุณข้อมูลและภาพ จาก หนานฟาง ,http://www.thenanfang.com/blog/troublesome-chinese-couple-forces-air-asia-plane-to-return-to-bangkok/
แอร์เอเชีย เที่ยวบินกรุงเทพฯ-นานกิง เจอเหตุการณ์วุ่นวาย สองชายหญิง คู่รักชาวจีน  วีนแตก แบบสุดๆ ถึงขั้นฝ่ายหญิงใช้น้ำร้อนที่ขอมากินมาม่า สาดใส่แอร์ ส่วนฝ่ายชายจีนขู่จะระเบิดเครื่องบิน จนนักบินต้องนำเครื่องกลับมาลงจอด
คู่รักจีน,ผู้โดยสารวีน,คลิปคู่รักจีน,ข่าวต่างประเทศ,ไทยรัฐออนไลน์,แอร์เอเชีย,เครื่องบิน,คู่รักจีน แอร์เอเชีย,แอร์เอเชียจอดฉุกเฉิน